**CINCI PROFESORI DE LA ŞCOALA GIMNAZIALĂ LUNCA PAŞCANI AU PARTICIPAT LA UN CURS DE FORMARE FINANŢAT DE COMISIA EUROPEANA PRIN PROGRAMUL ERASMUS +, ACŢIUNEA CHEIE 1 ÎN MALTA**

În perioada 10-16 mai 2015 un grup de cinci profesori de la Şcoala Gimnazială Lunca Paşcani, Isachi Iustina, Brahas Magda, Dana Dochita, Marinescu Marta, Radu Marius, au fost prezenţi în Malta pentru a participa la cursul de formare "Creativity and innovation in teaching and training & How to use music, art, ICT and sport in education" finanţat prin proiectului Erasmus+, Acţiunea KA1. Formator a fost d-na Cristina Stefan din Olanda.

Cursul a însemnat un prilej de a face schimb de bune practici între participanţi, dar şi asimilarea de noi informaţii legate de dezvoltarea competenţelor prin experimente și metode de predare-învăţare utilizând muzica, arta, TIC si sport. Obiectivul central al lecţiilor interdisciplinare îl constituie dezvoltarea creativităţii. Profesorul are menirea să promoveze învăţarea eficientă, adică o învăţare activă, participativă, creativă. Acest tip de învăţare se realizează prin respectarea câtorva principii :

* Utilizarea metodelor interactive
* Creșterea motivaţiei elevilor prin experimente, activităţi practice
* Sarcini de învăţare ce vor solicita informaţii multidimensionale și transdiciplinare ale realităţii
* Lucrul în echipa

Acest curs ne-a deschis noi orizonturi în activitatea didactică și intenţionăm să împărtășim și colegilor noștri din experienţa noastră. Activitățile însușite la acest curs pot fi adaptate cu succes la clasă. A fost un curs binevenit și adaptat cerințelor actuale ale educației, presupunând integrarea activităților interactive.  Aceasta oportunitate nu a fost doar un câștig pentru activitatea noastra didactică ci și o experienţă de viaţă întrucât am intrat în contact cu spaţiul cultural-geografic maltez și cu locuitorii.